**AGENȚIA PENTRU PROTECȚIA MEDIULUI MEHEDINTI**

**DECIZIA ETAPEI DE ÎNCADRARE**

**nr. din .2024**

Ca urmare a solicitării de emitere a acordului de mediu adresate de **SYNERGY SOLAR GRUIA S.R.L.,** cu sediul în Bucureşti, str. Străuleşti, nr.1A, sector 1, înregistrată la Agenţia pentru Protecţia Mediului Mehedinţi cu nr.12912/16.10.2023, în baza

-Legii nr.292/2018 privind evaluarea impactului anumitor proiecte publice și private asupra mediului

-O.U.G. [nr.57/2007](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-04-05) privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr.49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-04-05), cu modificările și completările ulterioare,

Agenţia pentru Protecţia Mediului Mehedinţi decide, ca urmare a consultărilor desfășurate în cadrul ședinței Comisiei de Analiză Tehnică din data de 21.03.2024, că proiectul **„Parc fotovoltaic cu instalaţii aferente, împrejmuire conectare şi lucrări de conectare la sistemul de energetic naţional”,** propus a fi amplasat în **extravilanul comunei Gruia– CF/NC 50158, 50164, 50172, 50293, 50159, 50166, 50286, 50289, 50294 – LOT 4**, **judeţul Mehedinţi**, **se supune evaluării impactului asupra mediului, se supune evaluării adecvate şi nu se supune evaluării impactului asupra corpurilor de apă.**

Justificarea prezentei decizii:

**I. Motivele pe baza cărora s-a stabilit efectuarea evaluării impactului asupra mediului sunt următoarele**:

**1) Proiectul se încadrează** în prevederile Legii nr.292/2018 privind evaluarea impactului anumitor proiecte publice şi private asupra mediului, fiind încadrat în anexa nr.2, punctul 3: Industria energetică, lit.a): instalaţii industriale pentru producerea energiei electrice, termice şi a aburului tehnologic, altele decât cele prevăzute în anexa nr.1

**2) Caracteristicile proiectului**:

**a) dimensiunea și concepția întregului proiect**:

-suprafaţa totală ocupată de parcul fotovoltaic este S=463.609 mp

-puterea totală instalată a parcului fotovoltaic este de aprox.150-180 MWh; anual, se va obţine o producţie de 1.100 MWh/ha

-principalele componente ale parcului fotovoltaic sunt:

● panouri fotovoltaice: 95.424 buc., montate pe structura metalică, tip BiHiKu7 cu o putere individuală de 630 W - 670 W

● posturi de transformare de tip SG3125HV-30/ SG3400HV-30, ce includ şi invertoare

● stație de transformare 33/220 kV

● linii electrice subterane

● împrejmuire şi poartă

● drumuri interne de acces la panouri

● sistem de monitorizare şi iluminat de siguranță

-pentru realizarea parcului fotovoltaic sunt necesare următoarele lucrări:

● organizare de şantier

● lucrări de nivelare a terenului

● lucrări de amenajare a drumurilor interioare, din balast, cu lăţime min.de 3,5 m

● lucrări de realizare platformă/fundaţie pentru posturile de transformare şi pentru staţia de transformare

● montarea elementelor metalice de susţinere a panourilor fotovoltaice

● lucrări pentru montarea de instalaţii/echipamente

● construire staţie de transformare 33/220 kV

● realizare LES MT/JT pentru interconectarea echipamentelor şi fibră optică

● montare CCTV + sistem de securitate

● lucrări de împrejmuire pe o lungime L=10.760 ml

● lucrări de reabilitare a terenului la finalizarea construcţiei

**b) descrierea amplasamentului**:

-terenurile sunt situate în extravilanul comunei Gruia, la o distanţă de aprox. 2,2 km faţă de localitatea Izvoarele, comuna Gruia, fiind înscrise în CF/NC 50158, 50164, 50172, 50293, 50159, 50166, 50286, 50289 şi 50294

-accesul la amplasament se face din DN 56C

-amplasamentul se învecinează cu: N- drum de exploatare DE 519 (asfaltat); S- drum de exploatare DE 518 (asfaltat); E- drum de exploatare DE 555 (pământ); V- proprietate privată

-amplasamentul proiectului se suprapune în totalitate peste aria naturală protejată de interes comunitar sit Natura 2000 ROSPA0011 Blahnița; deasemeni, proiectul se află în zona de influenţă a ariei naturale protejată de interes comunitar ROSAC0306 Jiana, la o distanță de aprox. 400 m

**c) cumularea cu alte proiecte existente și/sau aprobate**:

-limitrof cu amplasamentul prezentului proiect, sunt propuse spre aprobare următoarele proiecte:

● Parc fotovoltaic cu instalaţii aferente, împrejmuire conectare şi lucrări de conectare la sistemul de energetic naţional: LOT 1- teren înscris în CF/NC 50128, S=304.520 mp

● Parc fotovoltaic cu instalaţii aferente, împrejmuire conectare şi lucrări de conectare la sistemul de energetic naţional: LOT 2- terenuri înscrise în CF/NC 50160, 50161, 50165, 50176, 51116, S=220.842 mp

● Parc fotovoltaic cu instalaţii aferente, împrejmuire conectare şi lucrări de conectare la sistemul de energetic naţional: LOT 3- terenuri înscrise în CF/NC 50162, 50163, 50169, 50174, 50175, 50178, 50179, 51119, 50296, 50290, S=472.984 mp

● Parc fotovoltaic cu instalaţii aferente, împrejmuire conectare şi lucrări de conectare la sistemul de energetic naţional: LOT 5- terenuri înscrise în CF/NC 50157, 50167, 50173, 50177, 50287, 50288, 50292, 50295, 50171, S=404.778 mp

● Parc fotovoltaic cu instalaţii aferente, împrejmuire conectare şi lucrări de conectare la sistemul de energetic naţional: LOT 6- terenuri înscrise în CF/NC 50326, 50327, S=111.800 mp

- la distanţe mai mari, sunt propuse următoarele proiecte:

● „Construire parc fotovoltaic”, în comuna Gogoşu, sat Ostrovu Mare, Colonie PF II, la aprox.3,3 km

● „Exploatarea nisipului şi pietrişului din perimetrul Izvoarele”, în extravilan sat Izvoarele, comuna Gruia, la o distanţă de 1 km

**d) utilizarea resurselor naturale, în special a solului, a terenurilor, a apei și a biodiversității**:

-utilizarea terenului: realizarea proiectului va conduce la ocuparea definitivă a unei suprafeţe de teren cu S=463.609 mp

-utilizarea solului: solul va fi îndepărtat de pe suprafeţele de teren pe care se montează posturile de transformare şi staţia de transformare; de asemenea, se va îndepărta solul de pe suprafeţele de teren pe care se vor săpa şanţurile necesare montării LES; solul se va reutiliza la amenajările de incintă

-utilizarea apei: în timpul realizării proiectului se va asigura un necesar de apă în scop menajer în cadrul organizării de şantier, într-un recipient corespunzător; apa potabilă se va asigura individual, de fiecare muncitor; după implementarea proiectului, este necesară asigurarea de apă potabilă pentru personalul de pază şi întreţinere – apă îmbuteliată

-alte resurse naturale: pentru realizarea proiectului este necesară asigurarea de agregate minerale (pietriş, nisip, piatră spartă, balast); agregatele minerale se achiziţionează de la societăţi autorizate pentru exploatarea şi prelucrarea acestora

-în perioada de exploatare, proiectul utilizează potenţialul solar al zonei

-biodiversitate: realizarea proiectului va conduce la ocuparea definitivă a unei suprafeţe de teren cu S=463.609 mp situată în aria naturală protejată de interes comunitar sit Natura 2000 ROSPA0011 Blahnița; deasemeni, proiectul se află în zona de influenţă a ariei naturale protejată de interes comunitar ROSAC0306 Jiana, la o distanță de aprox. 400 m

**e) cantitatea și tipurile de deșeuri generate/gestionate**:

- deșeuri metalice, cod 17 04 07 – 35 kg

- deșeuri de cabluri, resturi de conductori, cod 17 04 11 – 20 kg

- deșeuri de materiale izolatoare, cod 17 06 04 – 20 kg

- ambalaje de lemn, cod 15 01 03 – 65 kg

- pământ şi pietre, altele decât cele specificate la 17 05 03, cod 17 05 04 – 35 kg

- resturi de balast, altele decât cele specificate la 17 05 07, cod 17 05 08 – 20 kg

- ambalaje de hârtie și carton, cod 15 01 01 – 25 kg

- ambalaje de materiale plastice, cod 15 01 02 – 25 kg

- deșeuri menajere, cod 20 03 01 – 80 kg

**f) poluarea și alte efecte negative**:

-surse de poluanţi pentru ape:

● gestionarea necorespunzătoare a apelor uzate menajere rezultate din organizarea de şantier

● ape tehnologice: nu este cazul, betonul necesar realizării platformelor, va fi asigurat de CIFE gata preparat

● utilizarea şi întreținerea defectuoasă a utilajelor şi mijloacelor de transport, care poate conduce la scurgeri accidentale de produse petroliere

● managementul defectuos al materialelor, deşeurilor şi carburanţilor

●în perioada de funcţionare, obiectivul nu generează ape uzate

-surse de poluanţi pentru aer:

● emisii de praf rezultate din lucrările de îndepărtare a solului de pe suprafeţele necesare realizării platformelor pentru montarea posturilor de transformare şi a staţiei de transformare

● emisii de praf rezultate din activitatea de săpare a şanţurilor pentru pozarea LES

● emisii de praf rezultate din activităţile de transport şi manipulare a materialelor necesare realizării lucrărilor şi a deşeurilor rezultate

● emisii de gaze de eşapament generate de utilajele şi mijloacele de transport folosite la realizarea lucrărilor

● în perioada de exploatare: nu este cazul

-surse de poluanţi pentru sol, subsol, ape subterane:

● pierderi sau scurgeri de carburanţi şi ulei de la utilaje şi mijloacele auto

● depozitarea necorespunzătoare a materialelor de construcţie şi a deşeurilor generate

● modificări calitative ale solului sub influenţa poluanţilor prezenţi în aer

● perturbarea structurii geologice, datorită excavaţiilor

● în timpul funcţionării, accidental pot apărea pierderi sau scurgeri de carburanţi şi ulei din activitatea de mentenanţă

-zgomot:

● funcţionarea utilajelor utilizate la realizarea fundaţiilor, în fronturile de lucru

● circulaţia mijloacelor de transport

● în perioada de funcţionare, activitatea nu este generatoare de zgomot

-aşezări umane:

● circulaţia mijloacelor de transport pentru asigurarea materialelor, va crea un disconfort populaţiei din localităţile tranzitate

● în perioada de funcţionare, activitatea nu are impact asupra aşezărilor umane din vecinătatea amplasamentului

**g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**:

-lucrările nu prezintă risc de accidente majore; pot apărea riscuri minore datorate unui mod defectuos de gestionare a materiilor prime, materialelor, deşeurilor, combustibililor şi lubrefianţilor

-schimbările climatice nu reprezintă un risc pentru proiect

**h) riscurile pentru sănătatea umană** - de exemplu, din cauza contaminării apei sau a poluării atmosferice: în condiţiile în care se asigură un mod corespunzător de gestionare a materialelor, deşeurilor, precum şi o funcţionare corespunzătoare a utilajelor şi mijloacelor de transport, nu apar riscuri pentru sănătatea umană

**3) Amplasarea proiectului**:

**a) utilizarea actuală și aprobată a terenurilor**:

-terenurile sunt situate în extravilanul comunei Gruia, fiind proprietate privată persoană juridică

-folosinţa şi destinaţia conform PUG aprobat: terenuri agricole, nereglementate urbanistic, categoria de folosinţă arabil

**b) bogăția, disponibilitatea, calitatea și capacitatea de regenerare relative ale resurselor naturale,** inclusiv solul, terenurile, apa și biodiversitatea, din zonă și din subteranul acesteia:

-realizarea proiectului va conduce la ocuparea definitivă a unei suprafeţe de teren cu S=463.609 mp situată în aria naturală protejată de interes comunitar sit Natura 2000 ROSPA0011 Blahnița

-proiectul nu foloseşte alte resurse naturale din zona lucrărilor

-în perioada de exploatare, proiectul utilizează potenţialul solar al zonei, care reprezintă o sursă inepuizabilă

**c) capacitatea de absorbție a mediului natural**, acordându-se o atenție specială următoarelor zone:

-capacitatea de absorbție a mediului natural:

● realizarea proiectului conduce la modificarea aspectului actual al zonei, care în momentul de faţă este neocupată de construcţii; impactul se va materializa prin efectul vizual produs de panourile fotovoltaice

● suprafaţa de teren aferentă parcului fotovoltaic va rămâne ocupată de modulele fotovoltaice şi de construcţiile aferente, pentru întreaga perioadă de funcţionare, calculată la 20-25 ani

-zone umede, zone riverane, guri ale râurilor: nu este cazul

-zone costiere și mediul marin: nu este cazul

-zonele montane și forestiere: nu este cazul

-arii naturale protejate de interes național, comunitar, internațional: proiectul intersectează aria naturală protejată de interes comunitar sit Natura 2000 ROSPA0011 Blahnița; deasemeni, proiectul se află în zona de influenţă a ariei naturale protejată de interes comunitar ROSAC0306 Jiana, la o distanță de aprox. 400 m

-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică: proiectul intersectează aria naturală protejată de interes comunitar sit Natura 2000 ROSPA0011 Blahnița; deasemeni, proiectul se află în zona de influenţă a ariei naturale protejate de interes comunitar ROSAC0306 Jiana, la o distanță de aprox. 400 m

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul

-zonele cu o densitate mare a populației: amplasamentul proiectului este situat în extravilanul comunei Gruia, iar cea mai apropiată zonă locuită este sat Izvoarele, comuna Gruia, la o distanţă de aprox. 2,2 km

-peisaje și situri importante din punct de vedere istoric, cultural sau arheologic: nu este cazul

**4. Tipurile și caracteristicile impactului potențial**

**a) importanța și extinderea spațială a impactului** - de exemplu, zona geografică și dimensiunea populației care poate fi afectată:

-zona geografică cea mai afectată va fi chiar amplasamentul propus pentru proiect, precum şi zona limitrofă amplasamentului, zonă în care sunt propuse celelalte 5 proiecte similare, creându-se un impact cumulat al acestora, prin suprafaţa mare de teren (suprafaţa tuturor celor 6 loturi va fi de aprox. 200 ha) care se ocupă definitiv pentru o perioadă de 20-25 de ani

-populaţia din localităţile tranzitate de mijloacele de transport, va fi afectată de zgomotul produs de acestea

**b) natura impactului**: execuţia lucrărilor va genera un impact semnificativ, direct, asupra factorilor de mediu sol, aer, populaţie, biodiversitate, pe toată perioada de implementare a proiectului, estimată la 12 luni

**c) natura transfrontalieră a impactului:** nu este cazul

**d) intensitatea şi complexitatea impactului:** proiectulare o arie marede desfăşurare, 46,36 ha, urmând ca intensitatea şi complexitatea impactului să fie identificate în studiul de evaluare a impactului asupra mediului şi studiul de evaluare adecvată care vor fi elaborate

**e) probabilitatea impactului:** posibilitatea de apariţie a impactului lucrărilor asupra factorilor de mediu este certă

**f) debutul, durata, frecvența și reversibilitatea preconizate ale impactului**:

-impactul asupra mediului se va resimţi de la începerea lucrărilor şi va dura pe toată perioada de implementare a proiectului, estimată la aprox.12 de luni

-impactul lucrărilor necesare realizării proiectului este reversibil, acesta va dispare odată cu finalizarea lucrărilor

**d) cumularea impactului cu impactul altor proiecte existente și/sau aprobate**: Raportul la studiul de impact asupra mediului şi studiul de evaluare adecvată, vor trata impactul produs de prezentul proiect, cumulat cu impactul produs de proiectele din zona învecinată supuse spre aprobare

**e) posibilitatea de reducere efectivă a impactului**: măsurile de reducere a impactului asupra mediului se vor stabili în cadrul studiului de impact asupra mediului şi studiului de evaluare adecvată

**II.** **Motivele pe baza cărora s-a stabilit necesitatea efectuării evaluării adecvate sunt următoarele**:

- amplasamentul proiectului se suprapune în totalitate peste aria naturală de protecție specială avifaunistică 2000 ROSPA0011 Blahnița; la o distanță de aprox. 400 m, se află aria naturală protejată de interes comunitar ROSAC0306 Jiana, proiectul aflându-se în zona de influenţă a acestei arii

- implementarea proiectului propus, prin suprafața ocupată și schimbarea modului de folosință al terenului, poate determina modificări numerice ale populaţiilor speciilor de faună protejate de interes comunitar menţionate în formularele standard ale sitului Natura 2000 ROSPA0011 Blahniţa, sau ale altor specii de faună care se pot afla în amplasamentul proiectului

- existența incertitudinilor referitoare la:

● două specii de interes comunitar prezente la nivelul sitului ROSAC0306 Jiana potenţial afectate de implementarea proiectului (*Spermophilus citellus* şi *Emys orbicularis*) - parametrii potenţial afectați în cazul ambelor specii fiind distribuția speciei și suprafața habitatelor speciilor

● două specii de interes comunitar prezente la nivelul sitului ROSPA0011 Blahnița potenţial afectate de implementarea proiectului (*Platalea leucorodia* şi *Circus aeruginosus*) - parametrii potenţial afectați în cazul ambelor specii fiind tiparul de distribuție și suprafața habitatelor de hrănire și cuibărire

● alterarea și fragmentarea habitatelor de hrănire și odihnă pentru cele 28 de specii de păsări specifice terenurilor agricole

● schimbarea densității populațiilor generate de suprafața semnificativă a proiectului

● impactul cumulat al celor șase proiecte de același tip, ocupând o suprafață de aprox. 200 ha.

**III.** **Motivele pe baza cărora s-a stabilit necesitatea neefectuării evaluării impactului asupra corpurilor de apă:** proiectul propusnu intră sub incidenţa Legii apelor nr.107/1996 cu modificările şi completările ulterioare, la Art. 48 şi 54; conform punctului de vedere al AN Apele Române, SGA Mehedinţi, nu este necesar act de reglementare pe linie de gospodărire a apelor

**Observaţiile publicului**

Publicul interesat de implementarea proiectului a fost informat despre:

•depunerea solicitării de emitere a acordului de mediu, prin:

-anunţ public afişat de titularul de proiect la Primăria Gruia în data de 13.03.2024 şi publicat în ziarul Piaţa Severineană din 11.03.2024

-anunţ public şi Memoriul de prezentare, postate pe site de către A.P.M.Mehedinţi în data de 06.03.2024

•decizia etapei de încadrare în procedura de evaluare a impactului asupra mediului, prin:

-anunţ public afişat de titularul de proiect la Primăria Gruia în data de 24.11.2023 şi publicat în ziarul Piaţa Severineană în data de 02.04.2024

-anunţ public şi Decizia etapei de încadrare-draft, postate pe site de către A.P.M.Mehedinţi în data de

**Nu au fost înregistrate observaţii din partea publicului**.

Titularul de proiect îşi asumă şi răspunde de datele/informaţiile din Memoriul de prezentare care a stat la baza emiterii prezentei Decizii de încadrare.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-04-05), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-04-05), cu modificările și completările ulterioare.

**Director Executiv,**

**Dragoş Nicolae TARNIŢĂ**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: Claudia LOHON | Șef Serviciu A.A.A. | 02.02.2024 |  |
| Întocmit: Mariana LUDU | Consilier Serv. A.A.A. | 02.02.2024 |  |